Penitensiar xidmətin yeni rəisi: “Qarşıda duran vəzifələrin yerinə yetirilməsi üçün səylərimi əsirgəməyəcəyəm” - FOTO - Report.az
Penitensiar xidmətin yeni rəisi: “Qarşıda duran vəzifələrin yerinə yetirilməsi üçün səylərimi əsirgəməyəcəyəm” - FOTO
Penitensiar xidmətin yeni rəisi: “Qarşıda duran vəzifələrin yerinə yetirilməsi üçün səylərimi əsirgəməyəcəyəm” - FOTO Ədliyyə Nazirliyi Penitensiar xidmətində geniş müşavirə keçirilib 13 İyun, 2016 17:38
https://report.az/storage/news/5a9c229c2e8c05a75d19a43567b8f3d6/dcfacce5-425e-480d-a95f-011ad0406364_292.jpg
Bakı. 13 iyun. REPORT.AZ/ Ədliyyə naziri Fikrət Məmmədovun iştirakı ilə Penitensiar Xidmətdə geniş müşavirə keçirilib.
Penitensiar xidmətin, Tibb Baş İdarəsinin və Cəzaların icrasına nəzarət üzrə müfəttişliyin rəhbər şəxslərinin, bütün cəzaçəkmə müəssisələri rəislərinin iştirak etdiyi tədbirdə çıxış edən nazir son illər ölkə Prezidenti İlham Əliyevin rəhbərliyi ilə ədliyyə orqanlarının, o cümlədən penitensiar sistemin inkişafı üzrə aparılan genişmiqyaslı islahatlar barədə məlumat verib.
İclasda xüsusilə vurğulanıb ki, Azərbaycanın birinci xanımı, Heydər Əliyev Fondunun prezidenti Mehriban Əliyevanın təşəbbüsü ilə ötən ay respublika günü münasibətilə yeni, sayca 4-cü amnistiya elan olunub və bu humanist qərarın 10 min məhkuma şamil olunacağı, onlardan 3500-ə yaxın şəxsin cəzaçəkmə müəssisələrindən azad ediləcəyi gözlənilir.